CELEX: 32016D1915
Language: da
Date: 2016-10-27 00:00:00
Title: Kommissionens afgørelse (EU) 2016/1915 af 27. oktober 2016 om ændring af Kommissionens afgørelse (EU) 2015/2300 om Det Forenede Kongeriges betaling i euro af visse udgifter, der følger af sektorlovgivningen for landbrug (meddelt under nummer C(2016) 6807)

1.11.2016   
            
            
               DA
            
            
               Den Europæiske Unions Tidende
            
            
               L 296/13
            
         KOMMISSIONENS AFGØRELSE (EU) 2016/1915
   af 27. oktober 2016
   om ændring af Kommissionens afgørelse (EU) 2015/2300 om Det Forenede Kongeriges betaling i euro af visse udgifter, der følger af sektorlovgivningen for landbrug
   
      
         (meddelt under nummer C(2016) 6807)
      
   
   (Kun den engelske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 108, og
   ud fra følgende betragtninger:
   
               (1)
            
            
               Det fremgår af artikel 108 i forordning (EU) nr. 1306/2013, at hvis en medlemsstat, som ikke har indført euroen, beslutter at betale udgifter, der hidrører fra sektorlovgivningen for landbrug, i euro i stedet for sin nationale valuta, skal den pågældende medlemsstat træffe foranstaltninger til at sikre, at anvendelsen af euro ikke giver en systematisk fordel i forhold til anvendelsen af national valuta.
            
         
               (2)
            
            
               Ved Kommissionens afgørelse (EU) 2015/2300 (2) om Det Forenede Kongeriges betaling i euro af visse udgifter, der følger af sektorlovgivningen for landbrug, blev sådanne foranstaltninger, der var meddelt af Det Forenede Kongerige, godkendt.
            
         
               (3)
            
            
               Den 25. august 2016 meddelte Det Forenede Kongerige Kommissionen sine hensigter om at udvide disse foranstaltninger til at omfatte støtteordninger for støtte til reduktion af mælkeproduktionen og ekstraordinær tilpasningsstøtte til mælkeproducenter og landbrugere i andre husdyrsektorer.
            
         
               (4)
            
            
               Ifølge denne meddelelse bør de foranstaltninger, der skal sikre, at anvendelsen af euro ikke giver en systematisk fordel i forhold til anvendelsen af national valuta, som blev vedtaget i den tidligere afgørelse (EU) 2015/2300, også finde anvendelse for disse støtteordninger. Afgørelse (EU) 2015/2300 bør ændres i overensstemmelse hermed af nærværende afgørelse —
            
         VEDTAGET DENNE AFGØRELSE:
   Artikel 1
   Følgende to linjer tilføjes sidst i tabellen i bilaget til afgørelse (EU) 2015/2300:
   
      
                  »Støtte til reduktion af mælkeproduktionen
               
               
                  Delegeret forordning (EU) 2016/1612
               
            
                  Ekstraordinær tilpasningsstøtte til mælkeproducenter og landbrugere i andre husdyrsektorer
               
               
                  Delegeret forordning (EU) 2016/1613«
               
            
   Artikel 2
   Denne afgørelse er rettet til Det Forenede Kongerige Storbritannien og Nordirland.
   
      Udfærdiget i Bruxelles, den 27. oktober 2016.
      
         
            På Kommissionens vegne
         
         Phil HOGAN
         
            Medlem af Kommissionen
         
      
   
   
      (1)  EUT L 347 af 20.12.2013, s. 549.
   
      (2)  Kommissionens afgørelse (EU) 2015/2300 af 8. december 2015 om Det Forenede Kongeriges betaling i euro af visse udgifter, der følger af sektorlovgivningen for landbrug (EUT L 324 af 10.12.2015, s. 35).